4. Beredskab og Sikkerhed - Godkendelse af årsregnskab 2020 (Åben)
Tidl. politisk behandling BE-K
Forventet sagsgang
ØK, BY
Lovgrundlag
SAGENS INDHOLD
Byrådet skal i denne sag godkende årsregnskab 2020 for Beredskab og Sikkerhed. Beredskab og 
Sikkerhed er det fælleskommunale beredskab, som ejes af Randers, [adresse], [adresse] og [adresse] 
kommuner. Godkendelsen omfatter årsregnskabet for 2020, der er behandlet og godkendt af 
Beredskabskommissionen 21. maj 2021. Årsregnskabet skal godkendes i de fire ejerkommuners 
kommunalbestyrelser.
Årsregnskabet 2020 med godkendt revisionsberetning og ledelsesberetning er vedhæftet som bilag.
VURDERING
Revisionen konkluderer, at årsregnskabet i alle væsentlige henseender er rigtigt, dvs. udarbejdet i 
overensstemmelse med bekendtgørelse om kommuners budget og regnskabsvæsen.
Regnskab 2020 viser et mindreforbrug på 6,169 mio. kr. bestående af et mindreforbrug på udgiftsbudgettet 
på 3,170 mio. kr. og merindtægter på 2,999 mio. kr. Mindreforbruget på udgiftsbudgettet skyldes færre 
udgifter til efteruddannelse af instruktører og øvrige medarbejdere, som ikke har været muligt at afholde i 
2020 grundet COVID-19. Derudover har der været et mindreforbrug på materiale- og aktivitetsudgifter som 
skyldes tilbageholdenhed med investeringer i materiel, da der er forventning om behov for en større 
investering fremadrettet, som del af projekt ”Ren Brandmand” som følge af de øgede arbejdsmiljøkrav. 
Merindtægterne skyldes et højt antal blinde alarmer samt salg af timer til Østjyllands Brandvæsen i 
forbindelse med opstart af den nye fælles vagtcentral. Der har været øgede indtægter fra eftersyn af 
slukningsmateriel, mens der omvendt har været et fald i indtægter fra kurser grundet COVID-19.
Beredskabskommissionen godkendte 11. februar 2021 et forslag fra Beredskab og Sikkerhed vedrørende 
anvendelsen af overskuddet. Der er afsat 1,519 mio. kr. til en række projekter, herunder færdiggørelse af 
projekt med nye nøglebokse i [adresse], [adresse] og Norddjurs Kommune samt opsparing til leasing af nye 
biler. De resterende 4,650 mio. kr. foreslås anvendt til følgende:
Beløb i mio. kr.
Indbetalinger til Lønmodtagernes Feriemidler
1,200
Branddragter
1,300
Projekt nøglebokse (i Randers Kommune)
0,700
Båduddannelse
0,150
Ekstra Holdleder Vedligeholdelsesuddannelse
0,200
Nye rygskjold
0,300
Udgifter til udskudte aktiviteter pga. COVID-19
0,400
Konsolidering, bl.a. til nedlæggelse af 3G nettet
0,400
Total
4,650
Sagsnr. EMN-2020-26427
DokID: 2469743
Herdis Lauritsen
Byråd
28-09-2021 19:00
ØKONOMI
Der er ingen direkte økonomiske konsekvenser for Favrskov Kommune forbundet med godkendelsen af 
regnskab 2020. Det akkumulerede overskud fra 2020 indgår i det samlede budget for 2021 for Beredskab 
og Sikkerhed og påvirker ikke Favrskov Kommunes kassebeholdning, da det vedrører tidligere års 
betalinger fra ejerkommunerne.
INDSTILLING
Direktøren for Teknik og Miljø indstiller til Byrådet:
1.
At årsregnskab 2020 for Beredskab og Sikkerhed – Randers, [adresse], [adresse] godkendes.
BESLUTNING
Økonomiudvalget, 21. september 2021:
Fraværende: Ingen
Indstilles godkendt.  
Byrådet, 28. september 2021:
Fraværende: Jasmin Krogh og Kurt Kristensen.
Godkendt.
Bilag
1.
Beredskab og Sikkerhed - Årsregnskab 2020 (2477092)
2.
Beredskab og Sikkerhed - Specificeret udgiftsregnskab 2020 (2477093)
3.
Beredskab og Sikkerhed - Revisionsberetning 2020 (2477094)
4.
Beredskab og Sikkerhed - Ledelsens regnskabserklæring 2020 (2477095)
5.
Beredskab og Sikkerhed - Referat BKOM 21.05.21 (2477100)
